Document ID: 32007R1135

UREDBA SVETA (ES) št. 1135/2007
z dne 10. julija 2007
o spremembi Uredbe (ES) št. 2866/98 glede menjalnega razmerja eura za Ciper
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 123(5) Pogodbe,
ob upoštevanju predloga Komisije,
ob upoštevanju mnenja Evropske centralne banke (1),
ob upoštevanju naslednjega:
(1)
Uredba Sveta (ES) št. 2866/98 z dne 31. decembra 1998 o menjalnih razmerjih med eurom in valutami držav članic, ki sprejmejo euro (2), določa menjalna razmerja od 1. januarja 1999.
(2)
V skladu s členom 4 Akta o pristopu iz leta 2003 je Ciper država članica z odstopanjem, kot je opredeljeno v členu 122 Pogodbe.
(3)
Na podlagi Odločbe Sveta 2007/503/ES z dne 10. julija 2007 v skladu s členom 122(2) Pogodbe o uvedbi enotne valute na Cipru 1. januarja 2008 (3) Ciper izpolnjuje zahtevane pogoje za sprejetje enotne valute, tako da se odstopanje v zvezi s Ciprom odpravi z učinkom od 1. januarja 2008.
(4)
Uvedba eura na Cipru zahteva sprejetje menjalnega razmerja med eurom in ciprskim funtom. Razmerje bi bilo treba določiti na 0,585274 ciprskega funta za 1 euro, kar ustreza trenutnemu osrednjemu tečaju ciprskega funta v mehanizmu deviznih tečajev (ERM II).
(5)
Uredbo (ES) št. 2866/98 bi bilo zato treba ustrezno spremeniti -
SPREJEL NASLEDNJO UREDBO:
Člen 1
V členu 1 Uredbe (ES) št. 2866/98 se med menjalni razmerji, ki se uporabljata za italijansko liro in luksemburški frank, vstavi naslednja vrstica:
„= 0,585274 ciprskega funta,“.
Člen 2
Ta uredba začne veljati 1. januarja 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. julija 2007

Labels: 2
18